Il-Qorti rtirat mandat ta' inibizzjoni biex l-istazzjon ONE TV jitħalla jxandar intervista ma' Miriam Chetcuti, li hija omm Chantelle Chetcuti li nqatlet fit-3 ta' Frar 2020. Chetcuti mietet f'Ħaż-Żabbar wara li qalet daqqiet ta' sikkina f'rasha mill-eks għarus tagħha waqt argument fi Triq il-Kbira. Aqra aktar fuq il-każ: Tmut il-mara li qalgħet daqqiet ta' sikkina f'Ħaż-Żabbar L-avukati tal-akkużat issottomettew mandat ta' inibizzjoni kontra ONE Productions u l-preżentatur Luke Dalli biex l-intervista ma titħalliex tixxandar. Dawn argumentaw li hu jaf ikun vittma ta' preġudizzju jekk l-intervista tixxandar. Minkejja li l-mandat kien approvat, il-Ħamis il-Qorti Ċivili tal-Prim Awla rtirat din l-approvazzjoni. L-Imħallef Anna Felice qalet li l-kwistjoni kienet kif se jintlaħaq il-bilanċ bejn id-dritt li l-akkużat ikun ikkunsidrat innoċenti bħala parti mid-dritt għal smigħ ġust u bejn id-dritt tal-istazzjon u omm il-vittma li jitħallew jesprimu ruħhom. L-NGO Repubblika ddefendiet l-intervista, li kellha tixxandar fuq il-programm Awla, u wisset li f'demokrazija, huwa inaċċettabbli li l-Qorti tintuża biex jissikktu l-vittmi. Aqra aktar: Repubblika tiddefendi programm tal-ONE Il-Qorti semmiet li l-fatt li Malta hija pajjiż żgħir ifisser li kwistjonijiet lokali huma kkunsidrati bħala nazzjonali u li huwa kważi impossibbli ssib membri tal-ġurija li ma jkunux jafu fuq il-każ. Madanakollu, hi għamlitha ċara li x-xandara għandhom l-obbligu u d-dritt li jittrasmettu l-informazzjoni, speċjalment f'każijiet li huma ta' interess kbir. Hi kkwotat ukoll il-leġislazzjoni relatata mar-rappurtaġġ fuq proċeduri kriminali li jkunu għadhom għaddejjin. Għaldaqstant, il-Qorti Ċivili ddikjarat, wara li rat il-filmat, li m'hemmx evidenza konkreta li dan ikun ta' preġudizzju lejn l-akkużat. L-Imħallef saħqet ukoll li l-akkużat kien qed jissemma' fuq programm li kien konċernat fuq kwalunkwe qtil u mhux fuq tiegħu biss. L-Imħallef Anna Felice ppresediet fuq il-każ. L-avukati Carlos Bugeja u Rene Darmanin irrappreżentaw l-akkużat. L-avukat Matthew Paris irrappreżenta l-preżentatur Luke Dalli. .td_uid_3_61ec6333a9a7b_rand.td-a-rec-img{text-align:left}.td_uid_3_61ec6333a9a7b_rand.td-a-rec-img img{margin:0 auto 0 0}